title: Sang Jogor Manik mamidanda watek atmané
text: Atmané punika matur, "Inggih Ratu Sang Jogor Ma­nik! Padem titiangé sangkaning ngulurin demen..Ti­tiang atman jadma bekung." Sang Jogor Manik kenyem ngandika, "Ih atma, yan nyai dot ngelah pianak, ingong jani maang nyai pianak, melahang jani manyonyoin!" Atmané malih matur, "Ratu Sang Jogor Manik, icen titiang anak alit listuayu warninnyane! Saking sué ti­tiang ngame-amé pianak." Usan punika raris rauh Sang Suratma makta rarené punika tur di gelis kapi­cayang ring atmané. Bijalé punika gelis nyanggem nyo­nyonnya i bekung. Wau kawaspadayang kakantenang bijal sané nglanting ngisep nyonyonnyané. I Bekung raris ngatabtab, nemah mamisuh."